Հայաստանի Նկարիչներու Միութիւն

Հայաստանի նկարիչներու միութիւն, Հայաստանի նկարիչներուն, քանդակագործներուն եւ արուեստաբաններուն միաւորող հասարակական-ստեղծագործական կազմակերպութիւն։ Ունի շուրջ 1200 անդամ։

 Պատմութիւն 
Միութիւնը ստեղծուած է 10 Նոյեմբեր 1932-ին։

Առաջին համագումարը տեղի ունեցած է 1945 թ.։ 1945-2013 թթ. կայացած է 18 համագումար։ 18-րդ համագումարը կայացած է 16 Դեկտեմբեր 2013-ին, որու ժամանակ Կարէն Աղամեանը ձայներու ճնշող մեծամասնութեամբ երրորդ անգամ ընտրուած է կազմակերպութեան նախագահԱնակնկալներ չեղան. Կարեն Աղամյանը վերընտրվեց։ 2018 թուականին Երեւանի կինոյի տան մէջ կայացած Հայաստանի նկարիչներու միութեան 19-րդ համագումարին միութեան նախագահ ընտրուած է Սուրէն ՍաֆարեանըՀայաստանի նկարիչների միությունը նոր նախագահ ունի։

 Գործունէութիւն 
link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:%D4%B1%D6%80%D5%A1_%D5%8D%D5%A1%D6%80%D5%A3%D5%BD%D5%B5%D5%A1%D5%B6%D5%AB_%D5%A4%D5%AB%D5%B4%D5%A1%D6%84%D5%A1%D5%B6%D5%A4%D5%A1%D5%AF%D5%A8,_ArmAg_(3).jpg|մինի|Հայաստանի նկարիչներու միութեան շէնքը
Միութեան հիմնական խնդիրներէն են՝ աջակցիլ Հայաստանի նկարիչներուն, քանդակագործներուն եւ արուեստաբաններուն՝ ստեղծելու բարձրարժէք ստեղծագործութիւններ, նպաստել անդամներու պրոֆեսիոնալ վարպետութեան բարձրացման, անոնց միջազգային կապերու ընդլայման, մասսայականացնել ստեղծուած աշխատանքները, բանալ ցուցահանդէսներ, հնարաւորինս կազմակերպել եւ ֆինանսաւորել անոնց գործունէութիւնը եւ այլն։ Միութիւնը կը կազմակերպէ անհատական եւ խմբակային ցուցահանդէսներ, հանրապետական ու միջազգային փառատօներ, կը հրատարակէ նկարիչներու կատալոգները։ Միութեան մէջ տեղի կ՚ունենան դասախօսութիւններ, հանդիպումներ արուեստի ու մշակոյթի գործիչներու հետ, կը տօնուին յոբելեանական տարեթիւերը։

Հայաստանի անկախացումէն ետք ընդլայնուած են միութեան միջազգային կապերը, նկարիչներու համախումբ եւ անհատական ցուցահանդէսներու կազմակերպումը արտասահմանին մէջ։ 1994 թուականին Ֆրանսայի մէջ կազմակերպուած «Հայ նկարիչները» ցուցահանդէսի, ինչպէս նաեւ Ժանսեմի, Էտկար Շահինի, Գառզուի աշխատանքներու վաճառքէն գոյացած գումարով Փարիզի մէջ գնուած եւ բացուած է արուեստանոց, ուր հայ նկարիչներուն կ՚ընձեռուի երկու ամիս աշխատելու եւ ցուցադրելու հնարաւորութիւն։

Միութիւնը 2003 թ.կը հրատարակէ «Կերպարուեստ» հանդէսը, որու հիմնադիր խմբագիրն է Վրէժ Առաքելեանը։

 Նախագահներ 

 Արա Սարգսեան - 1932-1937
 Մհեր Աբեղեան - 1939-1945 եւ 1967-68
 Մարտիրոս Սարեան - 1945-1951
 Գաբրիէլ Գիւրջեան - 1951-1959 եւ 1968-1969
 Ռուբէն Պարսամեան - 1959-1967
 Սուրէն Սաֆարեան - 1969-1982
 Սարգիս Մուրադեան - 1982-1987
 Արա Շիրազ - 1987-1993
 Պօղոս Հայթայեան - 1994-1998
 Կարէն Աղամեան - 1998-2018
 Սուրէն Սաֆարեան - 2018

 Պատկերասրահ 

 Ծանոթագրութիւններ 

 Արտաքին յղումներ 

 Հայաստանի նկարիչներու միութիւն 

Ստորոգութիւն:Կազմակերպութիւններ այբբենական կարգով
Ստորոգութիւն:Հայկական արուեստ
Ստորոգութիւն:Ստեղծագործական միութիւններ
Ստորոգութիւն:Հայաստանի կազմակերպութիւններ